טקס יום הזיכרון "קצר פה כל כך האביב"

קריין:

 בעוד מספר רגעים תשמע צפירה בת שתי דקות בכל רחבי הארץ.

 הכל ייעצר. רגע אחד, כולם זוכרים יחד.

נעמוד כולנו ונכבד את זכרם של חללי מערכות ישראל ונפגעי פעולות האיבה.

הקהל מתבקש לעמוד.

11:00 צפירה

**הורדת הדגל** (אפשר להזמין הורה או את אחד מאנשי הצוות)

במהלך הורדת הדגל משמיעים [תרועת אבל](https://www.youtube.com/watch?v=-ljGUq2ysng)- חשוב להוריד מראש את קובץ המוזיקה ולחתוך אותו. כדי שלא יצוצו פרסומות ביוטיוב באמצע הטקס). אם יש ילד שיודע לנגן- מה טוב.

קריין:

 יִזְכֹּר

יִזְכּוֹר עַם יִשׂרָאֵל אֶת בָּנָיו וּבְנוֹתָיו, הַנֶּאֱמָנִים וְהָאַמִּיצִים,

חַיָּלֵי צְבָא הַהֲגָנָה לְיִשׂרָאֵל,

אֲשֶׁר חֵרְפוּ נַפְשָׁם בָּמִלְחָמָה עַל תְּקוּמַת יִשְׂרָאֵל,

וְכָל מִי שֶׁנִּרְצְחוּ בָּאָרֶץ וּמִחוּצָה לָהּ בִּידֵי מְרָצְחִים מֵאִרְגּוּנֵי הָטֶּרוֹר.

יִזְכּוֹר יִשׂרָאֵל וְיִתְבָּרַך בְּזַרְעוֹ וְיֶאֱבַל עַל זִיו הָעֲלוּמִים

וְחֶמְדַת הַגְּבוּרָה וּקְדֻשָׁת הָרָצוֹן וּמְסִירוּת הַנֶּפֶש

אֲשֶׁר הַנִּסְפִּים בַּמַּעֲרָכָה הַכְּבֵדָה.

יִהְיוּ חַלְלֵי מַעַרְכוֹת יִשְֹרָאֵל עֲטוּרֵי הַנִּצָּחוֹן

חֲתוּמִים בְּלֵב יִשְֹרָאֵל לְדוֹר דּוֹר.

קריין: היום ד' באייר, יום הזיכרון, אנו מתייחדים עם זכר החללים כולם.

צעירים שחייהם היו קצרים וחטופים ולכתם שובר את הלב.

שיר: קצר פה כל כך האביב (כיתה עולה לשיר/ מקהלת בית הספר/ כל הקהל שלמד מראש את השיר בכיתות ישירו יחד)

קריין:

 יִזְכֹּר

יִזְכּוֹר עַם יִשׂרָאֵל אֶת בָּנָיו וּבְנוֹתָיו, הַנֶּאֱמָנִים וְהָאַמִּיצִים,

חַיָּלֵי צְבָא הַהֲגָנָה לְיִשׂרָאֵל,

אֲשֶׁר חֵרְפוּ נַפְשָׁם בָּמִלְחָמָה עַל תְּקוּמַת יִשְׂרָאֵל,

וְכָל מִי שֶׁנִּרְצְחוּ בָּאָרֶץ וּמִחוּצָה לָהּ בִּידֵי מְרָצְחִים מֵאִרְגּוּנֵי הָטֶּרוֹר.

יִזְכּוֹר יִשׂרָאֵל וְיִתְבָּרַך בְּזַרְעוֹ וְיֶאֱבַל עַל זִיו הָעֲלוּמִים

וְחֶמְדַת הַגְּבוּרָה וּקְדֻשָׁת הָרָצוֹן וּמְסִירוּת הַנֶּפֶש

אֲשֶׁר הַנִּסְפִּים בַּמַּעֲרָכָה הַכְּבֵדָה.

יִהְיוּ חַלְלֵי מַעַרְכוֹת יִשְֹרָאֵל עֲטוּרֵי הַנִּצָּחוֹן

חֲתוּמִים בְּלֵב יִשְֹרָאֵל לְדוֹר דּוֹר.

קריין: (מחזיק זר פרחים אדום)

 דם המכבים-

 הימים הם ימי מרד המכבים.

 הקרבות היו עזים.

 הם נלחמו בעוז, אך רבים מהם נפלו בקרב.

 ובכל מקום שבו נשפך דמו של לוחם, של מכבי,

כך מספרת האגדה,

עלה וצמח מיד פרח קטן.

אדום ובוהק כדם.

מניח את הפרחים על מעמד שהוכן מראש. לוקח פרח אחד מתוך הזה ומכניס לאגרטל.

**שירה- יש פרחים:**

**קבוצה ראשונה, לבושה בגדי ילדים, בנים לבושים בבגדי ילדים ובנות עם צמות שרים:**

*בתים 1+2*

**קבוצה שניה נכנסת לבושים חיילים וחיילות שרים:**

*פזמון ראשון*

**קבוצה שלישית לבושות כאימהות (אחת מהן מחזיקה פרח אדום ובסוף השיר כולם פריז והיא מניחה באגרטל):**

בית 3+4

**כולם יחד**

פזמון אחרון.

קריין:(לוקח פרח אחד ביד)

ואל מי היא עברה?

ירושת המכבים.

היא כאן, כמו עלתה יחד איתנו מארצות הגולה.

מפולין, ממרוקו, מרוסיה, מאלג'יר, מבולגריה, מצרפת, ומטוניס

מדרום אפריקה, מאתיופיה, מהולנד, מארצות הברית.

ארצנו ועמנו כאן

במלוא הדרם, במלוא יופיים וגוונם.

במלוא עוצמתם.

וכוחם.

ילדה עם צמות, מחזיקה פרח אחד אדום ביד אחת, ויד שניה לאמא שלה

**הילדה:**

*רציתי לקטוף פרח קטן
אמא אמרה: "זה אסור, זה מוגן!"
ובכל העולם יש חוקים –*

*לא לקטוף פרחים מוגנים.
אולי אני סתם ילדה קטנה,*

*שלא יודעת ולא מבינה,
אבל אני חושבת שכל-כך מוזר,
שפרחים אסור וחיילים מותר.*

מסתכלת על אמא, עוזבת את היד והולכת לשים את הפרח באגרטל. חוזרת לאמא, ויחד יורדות מהבמה.

**ריקוד-**  אסור לקטוף את פרחי הגן.

**קטע קריאה.** מוצעים כמה שנראים לנו מתאימים. מומלץ לבחור אחד

* [מסדר הנופלים](https://www.izkor.gov.il/e399f3d029c23525dedfc37d439e2bb0)
* [איש מביט בבנו](https://www.izkor.gov.il/4203be8e092feec6836e0cc44cf0af68)
* [תחילה בוכים](https://www.izkor.gov.il/7727662b9d2f1532d131fa9ae7a98b44)

**שיר- ילד השדה**

 תוך כדי השמעת השיר 3-4 נציגים יעלו לבמה בזה אחר זה.

כל אחד יקרא עד 100 מילים על חלל מהישוב/ הקהילה/ בן או חבר משפחה וידליק בסיום נר זיכרון.

קריין: (מחזיק את כל הפרחים מהאגרטל)

בכל שנה באביב, עולה בין שאר הפרחים זה הפרח נמוך הקומה

 הפרח הקטן, האדום

ושמו דם המכבים.

מתוך האדמה, עולה הזכרון וקיים איתנו.

קריין: וְכִתְּתוּ חַרְבוֹתָם לְאִתִּים וַחֲנִיתוֹתֵיהֶם לְמַזְמֵרוֹת לֹא יִשָּׂא גוֹי אֶל גּוֹי חֶרֶב וְלֹא יִלְמְדוּ עוֹד מִלְחָמָה.

הלוואי ויבואו עלינו ימים, כדברי הנביא ישעיהו, בהם חרב המלחמה תהיה לאת והחנית תהיה למזמרה להביא בהן מפרחי ופירות הארץ.

שעוד נראה את הימים האחרים

ימים של חסד ושלווה, ימים שקטים ומאושרים -
ורק ביום ה"יזכור" , ברגעי ההרהורים,
נחזור ונספר הכל, ונספוד לבחורים.

אנחנו עוד נראה את הימים האחרים

**תפילה לשלום המדינה**

אָבִינוּ שֶׁבַּשָּׁמַיִם, צוּר יִשְׂרָאֵל וְגוֹאֲלוֹ, בָּרֵךְ אֶת-מְדִינַת-יִשְׂרָאֵל, רֵאשִׁית צְמִיחַת גְּאֻלָּתֵנוּ. הָגֵן עָלֶיהָ בְּאֶבְרַת חַסְדֶּךָ וּפְרֹשׂ עָלֶיהָ סֻכַּת שְׁלוֹמֶךָ, וְנָתַתָּ שָׁלוֹם בָּאָרֶץ וְשִׂמְחַת עוֹלָם לְיוֹשְׁבֶיהָ.

לשירת התקווה הקהל מתבקש לעמוד

**התקווה**

הטקס יש פרחים באדיבות הדר גליקשטיין